open-index/open-wikipedia-markdown huggingface dataset:
Τζόρτζιο Ανιέλλι

Ο **Τζόρτζιο Ανιέλλι** (ιταλικά: Giorgio Agnelli), 12 Μαΐου 1929 - 11 Μαΐου 1965), ήταν μέλος της οικογένειας Ανιέλλι.

Ήταν ο δεύτερος  γιος της Βιρτζίνια Μπουρμπόν ντελ Μόντε και του βιομηχάνου Εντοάρντο Ανιέλλι. Ο αδελφός του, Τζάννι, υπήρξε ο επικεφαλής της FIAT μέχρι το 2003.

## Βιογραφία
Γεννημένος στο Τορίνο το 1929, σπούδασε στο Πανεπιστήμιο του Χάρβαρντ στις Ηνωμένες Πολιτείες. Σε αντίθεση με τα άλλα μέλη της οικογένειας, δεν μπορούσε να συμμετάσχει σε  βιομηχανικές και χρηματοοικονομικές δραστηριότητες λόγω σοβαρής ασθένειας. Πέθανε σε ηλικία 35 ετών σε ελβετική κλινική στη λίμνη της Γενεύης, όπου είχε νοσηλευθεί για πολύ καιρό. Σύμφωνα με την  ποιήτρια Μάρλα Βίο, που ήταν η σύντροφος του για δέκα χρόνια, ο Τζόρτζιο είχε υποφέρει από σχιζοφρένεια για αρκετά μεγάλο διάστημα. Συναντήθηκαν το 1946 στην παραλία Φόρτε ντέι Μάρμι, το θέρετρο διακοπών της οικογένειας Ανιέλλι.

## Βιβλιογραφικές πηγές
* Marco Ferrante, *Casa Agnelli*, Mondadori, 2007, 
* Giancarlo Galli, *Gli Agnelli, il tramonto di una dinastia*, Mondadori, Edizione 2003, 
* Alan Friedman, *Agnelli and the network of italian power*, Mandarin Paperback (Octopus Publishing Gr.), London, 1988, 
* Angiolo Silvio Ori, *Storia di una dinastia – Gli Agnelli e la Fiat*, Editori Riuniti, Roma, 1996 

Κατηγορία:Ιταλοί ιστορικοί
Κατηγορία:Οικογένεια Ανιέλλι
Ιωάννης της Βουρβόνης (1528-1557)

Ο **Ιωάννης**, γαλλ. Jean de Bourbon, comte de Soissons et d'Enghien (6 Ιουλίου 1528 ή 1526 - 10 ή 15 Αυγούστου 1557) από τον Οίκο των Βουρβόνων ήταν πρίγκιπας εξ' αίματος της Γαλλίας. Έγινε κόμης του Σουασόν και του Ανγκιάν.

## Βιογραφία
Ήταν ο τρίτος γιος του Καρόλου, δούκα του Βαντόμ και της Φραγκίσκης, κόρης του Ρενέ, δούκα του Αλανσόν.

Γεννήθηκε στο Λα Φερ (La Fère) και όταν το 1546 ο μεγαλύτερος αδελφός του Φραγκίσκος απεβίωσε από ατύχημα, τον διαδέχθηκε ως κόμης του Ανγκιάν. Κατά την παρέμβαση του Ερρίκου Β΄ της Γαλλίας στον Πόλεμο της Πάρμας το 1561, ο Ιωάννης εστάλη μαζί με τον αδελφό του Λουδοβίκο στο Πεδεμόντιο με ενισχύσεις, για να ενδυναμώσει τον γαλλικό στρατό. Έπειτα κατά τον Ιταλικό Πόλεμο του 1551-59, σκοτώθηκε στη μάχη του Σαιν-Καντέν σε ηλικία 30 ετών. Μετέπειτα η καρδιά του τάφηκε στο Γκεγιόν.

## Οικογένεια
Νυμφεύτηκε το 1557 την εξαδέλφη του, Μαρία των Βουρβόνων, κόρη του Φραγκίσκου, κόμη του Σαιν-Πολ & δούκα του Εστουτβίλ. Δεν απέκτησαν τέκνα.

## Πρόγονοι



## Παραπομπές


## Πηγές
* Baumgartner, Frederic J. (1988). Henry II, King of France 1547-1559. Duke University Press.
* Poignant, Simone (1966). L'Abbaye de Fontevrault et les filles de Louis XV. Nouvelles éditions latines.
* Potter, David (1995). A History of France, 1460–1560: The Emergence of a Nation State. Macmillan.
* Williams, Hugh Noel (1912). The Love-affairs of the Condés: (1530-1740). Charles Scribner's Sons.

Κατηγορία:Οίκος των Βουρβόνων
Αυστραλοί στην Ελλάδα

Υπολογίζεται ότι περίπου 135.000 Αυστραλοί ζουν στην Ελλάδα. Τουλάχιστον 100.000 Αυστραλοί της Ελλάδας ζουν στην Αθήνα. Η υπόλοιπη κοινότητα είναι διάσπαρτη σε διάφορα μέρη της χώρας, ενώ σημαντικό μέρος της κοινότητας ζει στη Θεσσαλονίκη. Ο μεγάλος πληθυσμός Αυστραλών στην Ελλάδα οφείλεται κυρίως στον μεγάλο αριθμό Αυστραλών ελληνικής καταγωγής με διπλή υπηκοότητα. Ωστόσο, λόγω της οικονομικής κρίσης στην Ελλάδα πολλοί Ελληνοαυστραλοί έχουν επιστρέψει στην Αυστραλία.

## Παραπομπές

Κατηγορία:Μετανάστευση στην Ελλάδα
Κατηγορία:Πληθυσμιακές ομάδες της Ελλάδας
Ε-44-Ε 81 χιλιοστών (ολμοβόλο)

Το **ολμοβόλο Ε-44-Ε 81 χιλιοστών** είναι ολμοβόλο το οποίο παράγεται από την Ελληνική Βιομηχανία Οχημάτων για τον Ελληνικό Στρατό. Στοχεύει στην παροχή γρήγορης, ακριβούς και αποτελεσματικής δύναμης πυρός σε επίπεδο τάγματος ή λόχου. Προέρχεται από τις ΗΠΑ. Έχει βάρος 61,9 κιλά, με μήκος 1,24 μ. και μέγιστο βεληνεκές τα 3.650 μέτρα.

Το ολμοβόλο E44-E1 χρησιμοποιεί στόχαστρο *M53A1*, ενώ το E44-E2 έχει στόχαστρο *Swarovski A70-45*. Ο όλμος E44-E μπορεί να βάλλει τους περισσότερους τύπους βλημάτων 81 χλστ.

## Παραπομπές


## Δείτε επίσης

* Κατάλογος εξοπλισμού του Ελληνικού Στρατού

Κατηγορία:Ελληνικός Στρατός
Δομή του Ελληνικού Στρατού

Το παρακάτω λήμμα παρουσιάζει τη **δομή του [[Ελληνικός Στρατός Ξηράς|Ελληνικού Στρατού]]**:

## Γενικό προσωπικό

* Γενικό Επιτελείο Στρατού (ΓΕΣ)
* Αρχηγός ΓΕΣ
* Γενικός Επιθεωρητής Στρατού / Διοικητής ΔΙΔΟΕΕ
* A' Υπαρχηγός ΓΕΣ
* Β' Υπαρχηγός ΓΕΣ

## Τμήματα του στρατού

* Τα τμήματα μάχης και υποστήριξης μάχης ονομάζονται Όπλα.
* Τα τμήματα υποστήριξης υπηρεσιών και διοικητικής μέριμνας ονομάζονται Σώμα.
* Τα τμήματα λογιστικής υποστήριξης δεν έχουν μονάδες.

## Όπλα μάχης

* Όπλον Πεζικού (ΠΖ) 
* Ειδικές Δυνάμεις (ΕΔ) 
* Όπλον Ιππικού-Τεθωρακισμένων (ΤΘ)
* Όπλον Πυροβολικού (ΠΒ)
*

## Όπλα υποστήριξης μάχης

* Όπλον Αεροπορίας Στρατού (ΑΣ)
* Όπλον Μηχανικού (ΜΧ)
* Όπλον Διαβιβάσεων (ΔΒ)

## Σώματα Υποστήριξης Μάχης

* Σώμα Τεχνικού (ΤΧ)
* Σώμα Εφοδιασμού Μεταφορών (ΕΜ)
* Σώμα Υλικού Πολέμου (ΥΠ)
* Σώμα Υγειονομικού (ΥΓ)
* Σώμα Έρευνας Πληροφορικής (ΕΠ)

## Σώματα Διοικητικής Μέριμνας

* Σώμα Οικονομικού (Ο)
* Σώμα Ελεγκτικού (Ε)
* Σώμα Ταχυδρομικού (ΤΔ)
* Σώμα Φροντιστών
* Σώμα Διαχειριστών Διοικητικών Υγειονομικού
* Μουσικό Σώμα
* Σώμα Αρχιτεχνικών Οπλων
* Σώμα Αρχιτεχνικών Σωμάτων
* Γεωγραφικό Σώμα
* Σώμα Στρατιωτικών Γραμματέων - Διερμηνέων

## Εξωτερικοί σύνδεσμοι

* Ελληνικό υπουργείο άμυνας - Επίσημη ιστοσελίδα
* Ιστοσελίδα ΓΕΕΘΑ
* Ιστοσελίδα γενικού προσωπικού του Στρατού

Κατηγορία:Ελληνικός Στρατός
Άριστος Καμπάνης

Ο **Άριστος Καμπάνης** (1883–1956) ήταν Έλληνας δημοσιογράφος, ιστορικός, κριτικός λογοτεχνίας και συγγραφέας. Επί Κατοχής ήταν συνεργάτης της ναζιστικής Γερμανίας.

## Βιογραφικά στοιχεία
Γεννήθηκε στην Αθήνα το 1883 και σπούδασε στη Φιλοσοφική Σχολή του Πανεπιστημίου Αθηνών, χωρίς όμως να ολοκληρώσει τις σπουδές του. Στη συνέχεια άρχισε να ασχολείται με τη δημοσιογραφία, καθώς συνεργάστηκε με διάφορες εφημερίδες της Αθήνας, όπως το *[[Έθνος (εφημερίδα)|Έθνος]]*, η *[[Ελλάς (εφημερίδα)|Ελλάς]]* και ο *[[Βαλκανικός Ταχυδρόμος]]*, όπου κυρίως έγραφε κριτικές βιβλίων και λογοτεχνικά κείμενα άλλου είδους. Υπήρξε πρώτα απολογητής του Δημήτριου Γούναρη και, στη συνέχεια, συνεργάτης του καθεστώτος του Ιωάννη Μεταξά. Τελικά, κατά τη διάρκεια της Κατοχής της Ελλάδας συνεργάστηκε με τις κατοχικές δυνάμεις. Για αυτό στη συνέχεια καταδικάστηκε ως δωσίλογος και πέθανε στο Δρομοκαΐτειο έχοντας κλονιστεί ψυχικά, το 1956.

## Εργογραφία

Η πρώτη του εμφάνιση στην ελληνική λογοτεχνία ήταν το 1914 με τη δημοσίευση της ποιητικής συλλογής *Προσφορά στον Ήφαιστο*. Μεταξύ 1921 και 1923 εξέδιδε την εφημερίδα *Πρωτεύουσα* και τα περιοδικά *Ελληνικά χρονικά* και *Το νέον κράτος*. Επίσης μετέφρασε λογοτεχνικά έργα στην ελληνική γλώσσα όπως τον *Βίο του Ιησού* του Ερνέστ Ρενάν και το *Εγχειρίδιο* του Επίκτητου. Σε άλλα σημαντικά του έργα περιλαμβάνονται τα εξής:
**Ιστορία της νεοελληνικής λογοτεχνίας*, 1925
**Ναοί και τάφοι*, 1925
**Ιστορία της νέας ελληνικής κριτικής*, 1935
**Ιστορία των αισθητικών θεωριών*, 1936

## Παραπομπές


## Εξωτερικοί σύνδεσμοι
*Άριστος Καμπάνης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες ιστορικοί του 19ου αιώνα
Κατηγορία:Έλληνες κριτικοί της λογοτεχνίας
Κατηγορία:Έλληνες συγγραφείς του 20ού αιώνα
Κατηγορία:Έλληνες συνεργάτες της ναζιστικής Γερμανίας
Σεισμός στη Λέσβο (2017)

μικρογραφία|Χάρτης από το επίκεντρο του σεισμού
Ένας **σεισμός στη Λέσβο** σημειώθηκε στις 12 Ιουνίου 2017 στις 15:28:39 ώρα Ελλάδος. Το επίκεντρο του σεισμού ήταν 5 χιλιόμετρα νότια του Πλωμαρίου. Το μέγεθος του σεισμού ήταν 6.3 βαθμών, ενώ ο σεισμός ταξινομήθηκε ως βίαιος κατά την κλίμακα Μερκάλι. Ο σεισμός προκάλεσε εκτεταμένες ζημιές σε περιοχές της νότιας Λέσβου, όπου ένας άνθρωπος σκοτώθηκε και 10 τραυματίστηκαν. Ο σεισμός έγινε αισθητός και στην Τουρκία, αλλά εκεί δεν αναφέρθηκαν σημαντικές ζημιές ή τραυματισμοί.

Τα επιστημονικά δεδομένα του σεισμού έχουν μετρηθεί από το Τμήμα Γεωλογίας και Γεωπεριβάλλοντος του Εθνικού Καποδιστριακού Πανεπιστημίου της Αθήνας και έχουν δημοσιευθεί στο διαδίκτυο.

## Παραπομπές


Λεσβος 2017
Εκτροχιασμός τρένου στο Άδενδρο (2017)

μικρογραφία|Πετρελαιοκίνητη αυτοκινητάμαξα τύπου AEG DE IC 2000N της ΤΡΑΙΝΟΣΕ, σαν αυτή που έγινε το δυστύχημα.
Ο **εκτροχιασμός τρένου στο Άδενδρο** έλαβε χώρα στις 13 Μαΐου 2017 όταν ένα υπεραστικό τρένο που εκτελούσε το δρομολόγιο  Αθήνα - Θεσσαλονίκη, εκτροχιάστηκε λόγω υπερβολικής ταχύτητας και προσέκρουσε σε σπίτι της περιοχής. Από το δυστύχημα σκοτώθηκαν τρία άτομα (ένα μέλος του πληρώματος, ο μηχανοδηγός και ένας επιβάτης) και τραυματίστηκαν δεκαπέντε.

Η αυτοκινητάμαξα  Σειράς 520 (AEG DE IC-2000N)   που εκτελούσε το δρομολόγιο Αθήνα-Θεσσαλονίκη, και μετέφερε συνολικά 78 άτομα (5 άτομα στο πλήρωμα και 73 επιβάτες), εκτροχιάστηκε στις  21:45,  200 μέτρα από τον σιδηροδρομικό σταθμό Άδενδρου Θεσσαλονίκης  και προσέκρουσε σε εγκαταλελειμμένο βοηθητικό κτίριο του σταθμού που βρισκόταν κοντά στη γραμμή του τρένου. Από την σύγκρουση σκοτώθηκαν τρία άτομα, τραυματίστηκαν δεκαπέντε, ενώ δύο άτομα που διέμεναν στο βοηθητικό κτίριο του σταθμού γλίτωσαν πηδώντας από το μπαλκόνι, το δε κτήριο έπαθε σοβαρές ζημιές και τελικά κατεδαφίστηκε.

Η ΤΡΑΙΝΟΣΕ και το  Υπουργείο Μεταφορών ξεκίνησαν έρευνα για το δυστύχημα. Σύμφωνα με τα  ευρήματα, ο καταγραφέας του τρένου αποκάλυψε ότι η αιτία του δυστυχήματος ήταν η υπερβολική ταχύτητα. Το τρένο έτρεχε με ταχύτητα 144.3 km/h ενώ το όριο ταχύτητας ήταν τα 60 km/h (χλμ/ώ). Η τριμελής επιτροπή εμπειρογνωμόνων απεφάνθη ότι δεν υπήρχε ένδειξη σαμποτάζ και ότι οι τοπικοί ελεγκτές είχαν ακολουθήσει τις συνήθεις διαδικασίες.

## Παραπομπές


Κατηγορία:Ατυχήµατα µέσων µεταφοράς στην Ελλάδα
Κατηγορία:2017
Αδενδρο
Μαρία του Αρμανιάκ

H **Μαρία**, γαλλ. Marie (π.1420 - 1473) από τον Οίκο του Αρμανιάκ ήταν Γαλλίδα ευγενής, που γεννήθηκε ως κόρη του κόμη του Αρμανιάκ και με τον γάμο της έγινε κόμισσα του Αλανσόν.

## Βιογραφία
Ήταν κόρη του Ιωάννη Δ΄ κόμη του Αρμανιάκ και της 2ης συζύγου του Ισαβέλλας των Εβρέ, κόρης του Καρόλου Γ΄ της Ναβάρρας.

Έγινε η 2η σύζυγος του Ιωάννη Β΄ δούκα του Αλανσόν. Απεβίωσε 53 ετών στη μονή του Μοντάν-ω-Περς. Ο δούκας απεβίωσε τρία έτη μετά στο Παρίσι.

## Οικογένεια
Παντρεύτηκε το 1437 τον Ιωάννη Β΄ των Βαλουά δούκα του Αλανσόν και είχε τέκνα:
* Αικατερίνη 1452-1505.
* Ρενέ 1454-1492, δούκας του Αλανσόν. Κόρη του ήταν η:
** Φραγκίσκη του Αλανσόν. Ο γιος της:
*** Αντώνιος των Βουρβόνων δούκας του Βαντόμ ήταν πατέρας του:
**** Ερρίκου Δ΄ της Γαλλίας.
** Άννα 1492-1562, κυρία του Γκερς, παντρεύτηκε τον Γουλιέλμο Θ΄ Παλαιολόγο μαρκήσιο του Μομφερράτου.

## Παραπομπές


## Πηγές
* Potter, David (1995). Keen, Maurice (ed.). A History of France, 1460–1560: The Emergence of a Nation State. Macmillan.

Κατηγορία:Οίκος του Αρμανιάκ
Κατηγορία:Δούκισσες του Αλανσόν
Ιωάννα των Βαλουά, δούκισσα του Αλανσόν

Η **Ιωάννα**, γαλλ. Jeanne (13 Σεπτεμβρίου 1409 - 19 Μαΐου 1432) από τον Οίκο των Βαλουά γεννήθηκε ως κόρη του δούκα της Ορλεάνης και με τον γάμο της έγινε δούκισσα του Αλανσόν.

## Βιογραφία
Ήταν η πρώτη κόρη του Καρόλου δούκα της Ορλεάνης και της 1ης συζύγου του Ισαβέλλας των Βαλουά, κόρης του Καρόλου ΣΤ΄ της Γαλλίας.

Η μητέρα της Ισαβέλλα είχε πιο πριν παντρευτεί τον Ριχάρδο Β΄ της Αγγλίας, αλλά δεν είχε τέκνα. Όταν εκείνος απεβίωσε στην ειρκτή, η Ισαβέλλα παντρεύτηκε το 1406 στο Μπλουά τον Κάρολο δούκα της Ορλεάνης στα 16 έτη της, ενώ εκείνος ήταν 12. Τρία έτη μετά γέννησε την Ιωάννα, απεβίωσε όμως κατά τον τοκετό. Ο Κάρολος έκανε και 3ο γάμο και απέκτησε τον Λουδοβίκο ΙΒ΄ της Γαλλίας.

## Οικογένεια
Παντρεύτηκε το 1424 τον Ιωάννη Β΄ δούκα του Αλανσόν. Δεν απέκτησαν απογόνους.

## Πρόγονοι



## Παραπομπές


## Πηγές
* Anselm de Gibours (1726). Histoire généalogique et chronologique de la maison royale de France [Genealogical and chronological history of the royal house of France] (in French). 1 (3rd ed.). Paris: La compagnie des libraires. pp. 205–208.

Κατηγορία:Οίκος των Βαλουά
Κατηγορία:Δούκισσες του Αλανσόν
Αντιαεροπορικό πυραυλικό σύστημα Άρης

Το **αντιαεροπορικό πυραυλικό σύστημα Άρης**, (* *'M1990** Άρης - **A/A** **ARIS**') ήταν αντιαεροπορικό πυραυλικό σύστημα μικρού βεληνεκούς, που σχεδιάσε η ελληνική εταιρεία άμυνας Εφαρμογές Προηγμένης Τεχνολογίας ΑΕ (γνωστή και ως *Advanced Technology Applications S.A.*), μια μικρή αμυντική εταιρεία με έδρα τον Βόλο που δραστηριοποιούταν στον τομέα τις δεκαετίες του 1980 και 1990. Σκοπός ήταν η υοθέτησή του από τις Ελληνικές Ένοπλες Δυνάμεις. 

Το σύστημα παρουσιάστηκε για πρώτη φορά στην έκθεση αμυντικού υλικού, του Ινστιτούτου Βιομηχανικών Εκθέσεων, *[[Defendory|Defendory Expo]]* 1990. Θα αναπτυσσόταν με υποστήριξη από την γερμανική KUKA ΑΕ, με τετραπλό εκτοξευτή πυραύλων και θα έφερε 4 πυραύλους καθοδήγησης υπέρυθρης ακτινοβολίας *AIM-9L Sidewinder*, με μέγιστη εμβέλεια εμπλοκής τα 10 χλμ. Ο εκτοξευτής θα λειτουργούσε με υδραυλικό μηχανισμό για κίνηση καθ'ύψος και περιστροφικά. Το σύστημα θα συμπεριλάμβανε κάμερα ημέρας με τον έλεγχο να γίνεται μέσω τηλεχειριστηρίου και ραντάρ προειδοποίησης. Η παραγωγή του ακυρώθηκε το 1987, ενδεχομένως λόγω της επιλογής παρόμοιου συστήματος ξένης προέλευσης.

## Εταιρεία
Η εταιρεία Εφαρμογές Προηγμένης Τεχνολογίας, γνωστή και με το αγγλικό, αλλά και με δεύτερο ελληνικό όνομα ως Τσιανάκας - Χατζηαναστασίου Εφαρμογές Προηγμένης Τεχνολογίας Α.Ε., είχε έδρα την Α' Βιομηχανική Περιοχή Βόλου. Τον Φεβρουάριο του 2024 βρισκόταν ήδη υπό εκκαθάριση.

## Σημειώσεις

## Παραπομπές

Κατηγορία:Ελληνικός Στρατός
Εντοάρντο Ανιέλλι (βιομήχανος)

Ο **Εντοάρντο Ανιέλλι** (ιταλικά: *Edoardo Agnelli*, 2 Ιανουαρίου 1892 - 14 Ιουλίου 1935) ήταν Ιταλός βιομήχανος και κύριος μέτοχος της ιταλικής εταιρείας αυτοκινήτων FIAT.

## Νεανικά χρόνια
Γεννημένος στη Βερόνα, ήταν  ο γιος του ιδρυτή της Fiat Τζιοβάννι Ανιέλλι και παντρεύτηκε την Ντόνα Βιρτζίνια Μπουρμπόν ντελ Μόντε (1899-1945), η οποία ήταν κόρη του Κάρλο ντελ Μόντε, πρίγκιπα  του Σαν Φαουστίνο και της Αμερικανίδας συζύγου του Τζιν Κάμπελ.

## Οικογένεια
Ο Εντοάρντο είχε επτά παιδιά:
* Κλάρα Ανιέλλι (1920-2016, σύζυγος του πρίγκιπα Τασίλο φον Φουρστένμπεργκ, μητέρα του πρίγκιπα Έγκον φον Φουρστένμπεργκ και της πριγκίπισσας Ίρα φον Φουρστένμπεργκ)
* Τζάννι Ανιέλλι (1921-2003)
* Σουζάννα Ανιέλλι (1922-2009), σύζυγος του Κόμη Ουρμπάνο Ρατάτσι
* Μαρία Σολέ Ανιέλλι (γενν. 1925)
* Κριστιάνα Ανιέλλι (1927), σύζυγος του Κόμη Μπραντολίνο Μπραντολίνι ντ' Άντα
* Τζόρτζιο Ανιέλλι (1929-1965)
* Ουμπέρτο Ανιέλλι (1934-2004)

Ο μεγαλύτερος γιος του Εντοάρντο, ο Τζάννι έγινε επικεφαλής της Fiat από το 1966  έως το 2003 και κατέστησε την εταιρεία την πιο σημαντική εταιρεία στην Ιταλία και έναν  από τους μεγαλύτερους κατασκευαστές  αυτοκινήτων της Ευρώπης και η κόρη του Σουζάνα ήταν η  πρώτη γυναίκα που έγινε Υπουργός Εξωτερικών της Ιταλίας, ενώ τέλος ο εγγονός του Αντρέα Ανιέλλι, (γιος του Ουμπέρτο), είναι σήμερα Πρόεδρος της Γιουβέντους.

## Αθλητισμός
Πρόεδρος της Γιουβέντους από το 1923 έως  το 1935, ο Ανιέλλι ήταν ένας από τους πιο σημαντικούς άνδρες στην ιστορία της γηραίας κυρίας  και θεωρείται ότι ήταν εκείνος που μετετρέψε την ομάδα του Τορίνου στον πιο επιτυχημένο  ιταλικό ποδοσφαιρικό σύλλογο.
## θάνατος
Ο Εντοάρντο Ανιέλλι πέθανε σε αεροπορικό δυστύχημα στις  14 Ιουλίου 1935, όταν επέστρεψε από το Φόρτε ντέι Μάρμι με το υδροπλάνο του πατέρα του, ένα Savoia-Marchetti S. 80 με πιλότο τον Αρτούρο Φερράσιν. πηγαίνοντας στη Γένοβα. Οι πλωτήρες του υδροπλάνου πρόσκρουσαν σε έναν κορμό δέντρου μέσα στο νερό, που προκάλεσε την ανατροπή του υδροπλάνου.Ο Ανιέλλι πέθανε αφού χτυπήθηκε στο πίσω μέρος του κεφαλιού από την έλικα, ενώ ο Φερράσιν δεν τραυματίστηκε καθόλου.

## Παραπομπές


## Πηγές

*  
*  
*  
*  

Κατηγορία:Ιταλοί επιχειρηματίες
Εντοαρντο
Άρπα λέιζερ

**Άρπα λέιζερ** ονομάζεται το ηλεκτρονικό μουσικό όργανο το οποίο μέσω ενός πρίσματος δημιουργούνται φωτεινές ακτίνες σε όλες τις κατευθύνσεις και οι ακτίνες αυτές χρησιμοποιούνται ως "κλειδιά" (key riffs) ενός αρμόνιου και πατώντας τις ακτίνες όπως και τα "κλειδιά" του αρμόνιου παράγεται μουσική.

Κατηγορία:Μουσική
DirectX

Το **Microsoft DirectX** είναι μια συλλογή διεπαφών προγραμματισμού εφαρμογών (ΔΠΕ, αγγλικά: API) για τον χειρισμό εργασιών που σχετίζονται με πολυμέσα, ειδικά προγραμματισμό παιχνιδιών και βίντεο, σε πλατφόρμες της Microsoft . Αρχικά, τα ονόματα αυτών των API ξεκίνησαν με Direct, όπως Direct3D, DirectDraw, DirectMusic, DirectPlay, DirectSound κ.ο.κ.

Το όνομα *DirectX* δημιουργήθηκε ως χειροπιαστός όρος για όλες τις διεπαφές προγραμματισμού εφαρμογών (με το *X* να αναφέρεται στα ιδιαίτερα ονόματα των ΔΠΕ) και σύντομα έγινε το όνομα της συλλογής. Όταν η Microsoft αποφάσισε να αναπτύξει μια κονσόλα βιντεοπαιχνιδιών, το *X* χρησιμοποιήθηκε ως βάση του ονόματος Xbox για να δείξει ότι το προϊόν ήταν βασισμένο σε τεχνολογία DirectX.

## Παραπομπές


Κατηγορία:Microsoft
Λακέρεια (Θεσσαλία)

Η **Λακέρεια** () ήταν αρχαία πόλη στην αρχαία Θεσσαλία.

Η θέση της Λακέρειας βρίσκεται πιθανώς κοντά στην σημερινή Μαρμαριανή Μαγούλα.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Φωτίναιο

Το **Φωτίναιο** () ήταν μια αρχαία πόλη στην αρχαία Θεσσαλία. Προς το παρόν η θέση του Φωτιναίου είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Φαλαχθία

Η **Φαλαχθία** (), επίσης γνωστή ως **Φαλαχθία Φθιώτιδος**, ήταν αρχαία πόλη της Οιταίας στην αρχαία Θεσσαλία.

Η θέση της Φαλαχθίας είναι άγνωστη. 

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Αλέα (Θεσσαλία)

Η **Αλέα** () ήταν αρχαία πόλη στην αρχαία Θεσσαλία. Η θέση της Αλέας είναι άγνωστη προς το παρόν.  

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Xerox

Η **Xerox** (/ˈzɪərɒks/) είναι μια αμερικανική πολυεθνική επιχείρηση που παράγει εκτυπωτές και προϊόντα εγγράφων, παρέχοντας υπηρεσίες σε περισσότερες από 160 χώρες. Εδρεύει στο Νόργουοκ του Κονέκτικατ παρόλο που το μεγαλύτερο μέρος των υπαλλήλων της απασχολείται γύρω από το Ρότσεστερ. Το 2017, η εταιρεία απασχολούσε περίπου 35.000 υπαλλήλους.

## Παραπομπές


Κατηγορία:Επιχειρήσεις υπολογιστών
Ε56 120 χιλιοστών (ολμοβόλο)

Ο όλμος **Ε56 διαμετρήματος 120 χιλιοστών** είναι βαρύς όλμος λείου σωλήνα με βάρος 266 κιλά, βεληνεκές 9.000 μέτρων και παρατεταμένη ταχυβολία 4 βλημάτων το λεπτό. Εξυπηρετείται από 5μελές στοιχείο και έχει χειροκίνητη γέμιση, ενώ μπορεί να τοποθετηθεί και σε ΤΟΜΟ Μ106 αντικαθιστώντας τον όλμο ραβδωτού σωλήνα των 4,2 ιντσών. Έχει σχεδιαστεί και αναπτυχθεί εξ ολοκλήρου από τα Ελληνικά Αμυντικά Συστήματα, είναι πιστοποιημένος από το 2005 αλλά δεν έχει παραγγελθεί ακόμα από τον Ελληνικό Στρατό, διότι πρόκειται για όλμο λείου σωλήνα, σε σύγκριση με τον ραβδωτό σωλήνα των όλμων Μ30, και λόγω τούτου θα υπολειπόταν σε ακρίβεια βολής.

## Παραπομπές


Κατηγορία:Ελληνικός Στρατός
Κατηγορία:Πυροβόλα
Δίον (Θεσσαλία)

Το **Δίον**, επίσης γνωστό ως **Δία** (Δῖα ή Δία) ήταν πόλη της Φθιώτιδας στην αρχαία Θεσσαλία. Το 302 π.Χ., ο Κάσσανδρος σχεδίαζε να μεταφέρει τον πληθυσμό της πόλης στις Φθιώτιδες Θήβες, αλλά αυτή η κίνηση απετράπη από τον Δημήτριο τον Πολιορκητή.

Το Δίον πιθανώς να βρίσκεται στην τοποθεσία "Λιχάς Καστρί".

## Παραπομπές

Κατηγορία:Εγκαταλελειμμένοι οικισμοί στην Ελλάδα
Κόστα Αργολίδας

Η **Κόστα** είναι παραθαλάσσιος οικισμός στην Αργολίδα και την Πελοπόννησο.   

## Γενικά στοιχεία
Η Κόστα βρίσκεται στη δυτική κατάληξη της Ερμιονίδας ακριβώς απέναντι (βόρεια) από τις Σπέτσες και έχει υψόμετρο 10 μέτρα. Διαθέτει μικρό λιμάνι από το οποίο αναχωρούν πλοιάρια (καΐκια, θαλάσσια ταξί καθώς και πορθμείο με συγκεκριμένα ημερήσια δρομολόγια) για τις Σπέτσες, με πολύ συχνά δρομολόγια κατά την καλοκαιρινή περίοδο και αραιότερα κατά την χειμερινή. Στην περιοχή υπάρχουν επίσης ξενοδοχεία, ενοικιαζόμενα δωμάτια και ταβέρνες.   

Αναφέρεται επίσημα, ως ξεχωριστός οικισμός γραμμένος *Κώστα* (δηλ. με "ω"), για πρώτη φορά, το 1920 να προσαρτάται στην τότε κοινότητα Πορτοχελίου και το 1940 να καταργείται. Άρχισε να απογράφεται ξανά το 1971 γραμμένος πλέον Κόστα. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Κρανιδίου που υπάγεται στη Δημοτική Ενότητα Κρανιδίου του Δήμου Ερμιονίδας. Σύμφωνα με την απογραφή 2021 είχε 42 κατοίκους, με αυτήν του 2011 είχε 71 και το 2001 ήταν 83.

## Παραπομπές


## Εξωτερικοί σύνδεσμοι
* Πόρτο Χέλι: Το δημοφιλές θέρετρο της Αργολίδας, προορισμός για luxury διακοπές από τον ιστότοπο https://www.travel.gr/.

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Πετροθάλασσα Ερμιόνης Αργολίδας

Η **Πετροθάλασσα** **Ερμιόνης** είναι οικισμός στον δήμο Ερμιονίδας στο νομό Αργολίδας της περιφέρειας Πελοποννήσου στην Ελλάδα με υψόμετρο 5 μέτρα. Απέχει περίπου 7 χιλιόμετρα Ν.-ΝΑ. από το Κρανίδι (έδρα του δήμου) και 77 χιλιόμετρα ΝΑ. από το Ναύπλιο. Το χωριό, μαζί με τους Αγίους Αναργύρους, την Αχλαδίτσα, την Ερμιόνη και την Κουβέρτα αποτελούν τη δημοτική κοινότητα Ερμιόνης που υπάγεται στην δημοτική ενότητα Ερμιόνης και ήταν μέρος του δήμου Κρανιδίου το 1997 - 2010. Σύμφωνα με την απογραφή 2021 έχει 102 μόνιμους κατοίκους.   

## Πληθυσμός
Ο οικισμός απογράφηκε για πρώτη το 1981, σταμάτησε το 2001 και άρχισε ξανά το 2011. 

## Σημείωση
Στον ίδιο δήμο αλλά στη δημοτική ενότητα Κρανιδίου υπάρχει ο οικισμός Πετροθάλασσα καθώς και η βραχονησίδα Πετροθάλασσα.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Χινίτσα Αργολίδας

Η **Χινίτσα** είναι παραθαλάσσιος οικισμός της Αργολίδας στην Πελοπόννησο.****    

## Γενικά στοιχεία
Η Χινίτσα βρίσκεται στα ανατολικά παράλια του Αργολικού κόλπου και την είσοδο για τον Κόλπο του Πόρτοχέλι, σε υψόμετρο 8 μέτρα. Απέχει περίπου 11 χλμ. Ν.-ΝΔ. από το Κρανίδι (έδρα του δήμου) και 5 χλμ. Ν.-ΝΔ. από το Πόρτο Χέλι ενώ νοτιοδυτικά της είναι η ομώνυμη νησίδα. Πρόκειται για δημοφιλή τουριστικό προορισμό της Ερμιονίδας, γνωστό για τις ξενοδοχειακές εγκαταστάσεις που υπάρχουν και την  αμμώδη παραλία της.   

Αναφέρεται επίσημα, ως ξεχωριστός οικισμός, για πρώτη φορά να απογράφεται το 1981 στην τότε κοινότητα Πορτοχελίου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Πορτοχέλι, τον Άγιο Αιμιλιανό, την Βερβερούδα, την Κόστα και την νησίδα Χηνίτσα αποτελούν την κοινότητα Πορτοχελίου που υπάγεται στη Δημοτική Ενότητα Κρανιδίου του Δήμου Ερμιονίδας. Σύμφωνα με την απογραφή 2021 είχε 109 κατοίκους, με αυτήν του 2011 είχε 71 και το 2001 ήταν 37.   

## Φωτογραφίες

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Σαλάντι Αργολίδας

Το **Σαλάντι** είναι πολύ μικρός παραθαλάσσιος οικισμός της Αργολίδας στην Πελοπόννησο.    

## Γενικά
Το Σαλάντι βρίσκεται στα ανατολικά παράλια του Αργολικού κόλπου και είναι κτισμένο σε υψόμετρο 410 μέτρων στην βόρεια πλευρά του όρους Δίδυμο, κοντά στον εθνικό δρόμο που συνδέει την Επίδαυρο με το Κρανίδι. Σύμφωνα με την απογραφή 2021 έχει πληθυσμό 6 κατοίκους, με αυτήν του 2011 ήταν μόνο 1 και με την απογραφή του 2001, 6. Το χωριό υπάγεται στην δημοτική ενότητα Κρανιδίου και ήταν μέρος του δήμου Κρανιδίου το 1997 - 2010. Σήμερα υπάγεται στην κοινότητα Διδύμων.   

Στο Σαλάντι Αργολίδας είχε λειτουργήσει τη δεκαετία του 1980 το  ξενοδοχείο «Ακτή Σαλάντι», το μοναδικό ξενοδοχείο, που απευθυνόταν αποκλειστικά σε γυμνιστές. Το ξενοδοχείο είχε 924 κλίνες, βρισκόταν κοντά στην παραλία και διέθετε υποδομές για ΑΜΕΑ, πάρκινγκ 100 θέσεων, περιοχή μίνι γκολφ, γήπεδο τένις και βόλεϊ, παιδική χαρά, πισίνα ενηλίκων, παιδική πισίνα, αμφιθέατρο, βιολογικό καθαρισμό δυνατότητας 2.000 ατόμων. Στο χώρο γύρω από το ξενοδοχείο έχουν φυτευτεί 1.000 ρίζες ελιές και 500 λεμονιές. Το ξενοδοχείο όμως έκλεισε ύστερα από έντονες αντιδράσεις της τοπικής κοινωνίας και εκπροσώπων της εκκλησίας. Πλέον τα κτήρια του ξενοδοχείου έχουν εγκαταλειφθεί και έχουν λεηλατηθεί.

Στο Σαλάντι υπάρχει μια μεγάλη ερημική παραλία. Η παραλία Σαλάντι απέχει 5 χιλιόμετρα από το χωριό των Διδύμων και είναι μία από τις μεγαλύτερες παραλίες του Δήμου Ερμιονίδας. Στην ευρύτερη θαλάσσια περιοχή στο βυθό της θάλασσας και στο σπήλαιο Φράγχθι έχει ανακαλυφθεί ένας προϊστορικός οικισμός.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Ερμιονίδας
Ιερά Μητρόπολις Αγίου Φραγκίσκου

Η **Ιερά Μητρόπολις Αγίου Φραγκίσκου** (αγγλ. *Metropolis of San Francisco*) είναι μία από τις μητροπόλεις της Ιεράς Αρχιεπισκοπής Αμερικής, η οποία υπάγεται στο Οικουμενικό Πατριαρχείο.

Η δικαιοδοσία της εκτείνεται στην Δυτική Ακτή των Ηνωμένων Πολιτειών και περιλαμβάνει τις Πολιτείες Αλάσκα, Αριζόνα, Καλιφόρνια, Χαβάη, Νεβάδα, Όρεγκον και Ουάσινγκτον. Έδρα της είναι ο Καθεδρικός ναός του Ευαγγελισμού στην πόλη του Σαν Φρανσίσκο. Μητροπολίτης Αγίου Φραγκίσκου είναι από τις 2 Απριλίου 2005 ο Γεράσιμος (Μιχαλέας).

## Ιστορία
Το 1922 ο Οικουμενικός Πατριάρχης Μελέτιος υπήγαγε τους Έλληνες της Διασποράς στην Αμερική στον Οικουμενικό Θρόνο, εκδίδοντας τόμο με τον οποίο ιδρύθηκε η Αρχιεπισκοπή Βορείου και Νοτίου Αμερικής με έδρα τη Νέα Υόρκη. Σε αυτήν περιλαμβάνονταν τρεις επίσκοποι, μεταξύ αυτών και ο Αγίου Φραγκίσκου.

Το 1930 η ανεξάρτητη επισκοπή Αγίου Φραγκίσκου καταργήθηκε και ποιμαινόταν από τιτουλάριους επισκόπους. Αυτοί έφεραν μέχρι το 1950 τον τίτλο «Αγίου Φραγκίσκου» και για τα επόμενα τριάντα χρόνια, μέχρι το 1979, έφεραν ονόματα αρχαίων επισκοπών, όπως συνηθίζεται στο Οικουμενικό Πατριαρχείο.

Στις 7 Ιουνίου 1979, με την αναδιάρθρωση της Αρχιεπισκοπής Αμερικής, η Επισκοπή του Αγίου Φραγκίσκου ξανάγινε ανεξάρτητη και ο Επίσκοπος Αντώνιος (Γεωργιαννάκης) έφερε ξανά τον τίτλο «Αγίου Φραγκίσκου». Τον Σεπτέμβριο του 2002, η Επισκοπή αναβαθμίστηκε σε Μητρόπολη, όπως όλες οι Επισκοπές της Αρχιεπισκοπής Αμερικής.

### Επισκοπικός κατάλογος

## Παραπομπές


## Πηγές
*  

## Εξωτερικοί σύνδεσμοι
*  

Κατηγορία:Ελληνική Ορθόδοξη Αρχιεπισκοπή Αμερικής
Κατηγορία:Σαν Φρανσίσκο
Ημέρα Ανεξαρτησίας (Πακιστάν)

Η **Ημέρα Ανεξαρτησίας** (; *Yaum-e Āzādī*), η οποία εορτάζεται ετησίως στις 14 Αυγούστου, είναι εθνική αργία στο Πακιστάν. Εορτάζει την ημέρα που το Πακιστάν απέκτησε την ανεξαρτησία του και ανακηρύχθηκε κυρίαρχο κράτος μετά το τέλος της Βρετανικής Ινδίας στις 15 Αυγούστου 1947. Το Πακιστάν δημιουργήθηκε μετά από αγώνες του κινήματος του Πακιστάν, το οποίο στόχευε στη δημιουργία ενός νέου ανεξάρτητου κράτους για τους Μουσουλμάνους στις βορειοδυτικές περιοχές της Νότιας Ασίας μέσω διαίρεσης. Το κίνημα ήταν υπό την ηγεσία της Πανινδικής Μουσουλμανικής Ένωσης υπό την ηγεσία του Μοχάμεντ Αλί Τζίνα. Η διαίρεση επισημοποιήθηκε από το Νόμο Ινδικής Ανεξαρτησίας του 1947, σύμφωνα με τον οποίο η Βρετανική Ινδία παραχώρησε ανεξαρτησία στην Ινδία και το Πακιστάν. Το ντομίνιον του Πακιστάν αποτελούνταν από το Δυτικό και το Ανατολικό Πακιστάν, ενώ ήλεγχε τα εδάφη του σημερινού Πακιστάν και του Μπανγκλαντές. Στο ισλαμικό ημερολόγιο η ημέρα ανεξαρτησίας συμπίπτει με τις 27 Ραμαντάν, την παραμονή του Λαϋλάτ αλ-Καντρ, η οποία είναι ιερή μέρα των Μουσουλμάνων.

Η κύρια τελετή της ημέρας της ανεξαρτησίας λαμβάνει χώρα στην Ισλαμαμπάντ, όπου υψώνεται η σημαία στο κοινοβούλιο και τη προεδρική κατοικία. Ακολουθείται από τον εθνικό ύμνο και οι ομιλίες των ηγετών μεταδίδονται ζωντανά. Οι συνήθεις εορτασμοί για την εκδήλωση είναι τελετές ύψωσης σημαίας, παρελάσεις, πολιτιστικές εκδηλώσεις και ακρόαση πατριωτικών τραγουδιών. Επίσης, πολλοί Πακιστανοί υψώνουν τις σημαίες στα σπίτια τους και λαμβάνουν χώρα διάφορες τελετές βράβευσης.

## Παραπομπές


## Εξωτερικοί σύνδεσμοι

Κατηγορία:Ιστορία του Πακιστάν
Ιλιάζ Βριόνι

Ο **Ιλιάζ Βριόνι** (, 1 Ιανουαρίου 1882 – 12 Μαρτίου 1932) ήταν Αλβανός πολιτικός και γαιοκτήμονας. Διετέλεσε πρωθυπουργός της Αλβανίας τρεις φορές. 

## Βιογραφία
Ο Ιλιάζ Βριόνι, γεννήθηκε το 1882 στο Βεράτιο του βιλαετίου Ιωαννίνων της Οθωμανικής Αυτοκρατορίας και πέθανε στο Παρίσι το 1932. Ήταν μέλος της μεγάλης οικογένειας μπέηδων του Βερατίου, του Φιερίου και του Μουζακιάς και γιος του Μεχμέτ Αλή Πασά Βρυώνη, υψηλού αξιωματούχου της διοίκησης της Οθωμανικής Αυτοκρατορίας. 

Ο Ιλιάζ Βριόνι ήταν ένας από τους υπογράφοντες της Αλβανικής Διακήρυξης Ανεξαρτησίας το 1912. Χρημάτισε τρεις φορές πρωθυπουργός και πέντε φορές υπουργός Εξωτερικών. Πέθανε στο Παρίσι το 1932, ενώ υπηρετούσε για δεύτερη φορά ως πρέσβης του Βασιλείου της Αλβανίας στο Παρίσι και στο Λονδίνο. 

Ο Ιλιάζ Βριόνι έλαβε το παράσημο του Μεγάλου Αξιωματικού του Εθνικού Τάγματος της Λεγεώνας της Τιμής της Γαλλικής Δημοκρατίας τη δεκαετία του 1920.

## Πολιτική δραστηριότητα
* Υπογράφων της Αλβανικής Διακήρυξης Ανεξαρτησίας: 28 Νοεμβρίου 1912
* Πρωθυπουργός της Αλβανίας: 19 Νοεμβρίου 1920 – 1 Ιουλίου 1921 
* Πρωθυπουργός της Αλβανίας: 11 Ιουλίου 1921 – 16 Οκτωβρίου 1921 
* Υπουργός Εξωτερικών της Αλβανίας: 30 Μαρτίου 1924 – 27 Μαΐου 1924
* Πρωθυπουργός της Αλβανίας και Υπουργός Εξωτερικών: 24 Δεκεμβρίου 1924 – 5 Ιανουαρίου 1925 
* Υπουργός Εξωτερικών της Αλβανίας: 12 Φεβρουαρίου 1927 - 21 Οκτωβρίου 1927
* Υπουργός Εξωτερικών της Αλβανίας και Υφυπουργός Δικαιοσύνης: 26 Οκτωβρίου 1927 – 21 Μαΐου 1928
* Υπουργός Εξωτερικών της Αλβανίας: 11 Μαΐου 1928 – 1 Σεπτεμβρίου 1928
* Υπουργός Εξωτερικών της Αλβανίας: 5 Σεπτεμβρίου 1928 – 13 Ιανουαρίου 1929 
* Πρέσβης της Αλβανίας στο Παρίσι και στο Λονδίνο: 1925 – 1926 
* Πρέσβης της Αλβανίας στο Παρίσι και το Λονδίνο: 1929 – 1932 

## Παραπομπές


Κατηγορία:Αλβανοί διπλωμάτες
Κατηγορία:Αλβανοί ευγενείς
Κατηγορία:Πρωθυπουργοί της Αλβανίας
Μαργαρίτα του Αρτουά

Η **Μαργαρίτα** (γαλλ. *Margueritte*, 1285-1311) από τον Οίκο του Αρτουά γεννήθηκε ως κόρη του κόμη του Αρτουά και με τον γάμο της έγινε κόμισσα του Εβρέ.

## Βιογραφία
Ήταν η πρώτη κόρη του Φιλίππου κόμη του Αρτουά και της Λευκής των Ντρε, κόρης του Ιωάννη Β΄ δούκα της Βρετάνης.

Παντρεύτηκε στο Οτέλ ντ'Εβρέ στο Παρίσι. Όλα της τα παιδιά επέζησαν της ενηλικίωσης και είχαν τέκνα. Απεβίωσε 26 ετών στο Παρίσι και τάφηκε στην -τώρα κατεστραμμένη- μονή των Ιακωβίνων, μαζί με τον σύζυγό της και τα τέκνα της.

## Οικογένεια
Παντρεύτηκε τον Λουδοβίκο των Καπετιδών κόμη του Εβρέ και είχε τέκνα:
* Μαρία 1303-1335, παντρεύτηκε τον Ιωάννη Γ΄ των Ρέγκιναρ δούκα της Βραβάντης.
* Φίλιππος Γ΄ 1306-1343, κόμης του Εβρέ.
* Κάρολος απεβ. 1336, κόμης του Ετάμπ.
* Μαργαρίτα 1307-1350, παντρεύτηκε τον Γουλιέλμο ΙΒ΄ κόμη του Ωβέρν & Μπουλόν.
* Ιωάννα 1310-1370, παντρεύτηκε τον Κάρολο Δ΄ των Καπετιδών, βασιλιά της Γαλλίας.

## Πρόγονοι




## Παραπομπές


## Πηγές
* Charles Cawley: *Medieval Lands*, Northern France, Nobility

Κατηγορία:Οίκος του Αρτουά
Κατηγορία:Γαλλίδες κόμισσες
Ημέρα Ανεξαρτησίας (Ινδία)

[μικρογραφία|Η Εθνική [σημαία της Ινδίας υψώνεται από τον πρωθυπουργό της Ινδίας στο Κόκκινο Οχυρό κάθε 15 Αυγούστου. Οι υψωμένες σημαίες είναι συνηθισμένο θέαμα εκείνη την ημέρα στην Ινδία. ]]
Η **Ημέρα Ανεξαρτησίας** (χίντι: स्वतंत्रता दिवस, *Σβατάντρατα Ντιβάς*) εορτάζεται ετησίως στις 15 Αυγούστου στην Ινδία. Είναι εθνική αργία που εορτάζει την ανεξαρτησία της Ινδίας από το Ηνωμένο Βασίλειο στις 15 Αυγούστου 1947, ημέρα έγκρισης του Νόμου Ινδικής Ανεξαρτησίας 1947 μεταφέροντας την νομοθετική κυριαρχία στην Ινδική Συντακτική Συνέλευση. Ο Γεώργιος ΣΤ΄ παρέμεινε ως αρχηγός κράτους της Ινδίας μέχρι την μετάβαση της χώρας σε ένα πλήρες δημοκρατικό σύνταγμα. Η Ινδία ανεξαρτητοποιήθηκε μετά το κίνημα ανεξαρτησίας, γνωστό για τη σε μεγάλο βαθμό μη βίαιη αντίσταση και την κοινωνική αναταραχή. Ηγέτης του κινήματος ήταν το Κόμμα του Κογκρέσου.

Η ανεξαρτησία συνέπεσε με την διαίρεση της Ινδίας, σύμφωνα με την οποία οι Βρετανικές Ινδίες διχοτομήθηκε στα ντομίνιον (κτήσεις) της Ινδίας και του Πακιστάν. Η διαίρεση βασίστηκε στην επικρατούσα θρησκεία της κάθε περιοχής. Η διαίρεση συνοδεύθηκε με βίαιες διαδηλώσεις και πολλούς θανάτους, ενώ περίπου 15 εκατομμύρια άτομα μετανάστευσαν λόγω θρησκευτικής βίας. Στις 15 Αυγούστου 1947, ο πρώτος πρωθυπουργός της Ινδίας Τζαβαχαρλάλ Νεχρού ύψωσε την Ινδική σημαία στην πύλη Λαχόρι του κόκκινου οχυρού του Δελχί. Σε κάθε ημέρα ανεξαρτησίας, ο πρωθυπουργός της Ινδίας υψώνει εθιμοτυπικά τη σημαία και δίνει ομιλία προς το έθνος. Η όλη εκδήλωση μεταδίδεται από το εθνικό κανάλι Doordarshan, ξεκινώντας συνήθως με μουσική σεχνάι του Ουστάντ Μπισμιλάχ Χαν (1916-2006)

Η Ημέρα Ανεξαρτησίας εορτάζετα σε όλη την Ινδία με τελετές ύψωσης της σημαίας, παρελάσεις και πολιτιστικές εκδηλώσεις. Επίσης είναι εθνική αργία.

## Παραπομπές


Κατηγορία:Ιστορία της Ινδίας
Ιωάννα των Βαλουά, βασίλισσα της Ναβάρρας

Η **Ιωάννα**, γαλλ. Jeanne (24 Ιουνίου 1343 - 3 Νοεμβρίου 1373) από τον Οίκο των Βαλουά γεννήθηκε πριγκίπισσα της Γαλλίας και με τον γάμο της έγινε βασίλισσα της Ναβάρρας.

## Βιογραφία
Ήταν η πρώτη κόρη του Ιωάννη Β΄ της Γαλλίας και της Μπόννης του Οίκου του Λουξεμβούργου, κόρης του Ιωάννη της Βοημίας.

Γεννήθηκε στο Σατωνέφ-συρ-Λουάρ και αρχικά είχε μνηστευθεί με τον Ιωάννη, γιο του Ιωάννη Γ΄ δούκα της Βραβάντης, αλλά ο γάμος τελικά δεν έγινε. Παντρεύτηκε τον 2ο εξάδελφό της Κάρολο Β΄ της Ναβάρρας στο Σατώ ντυ Βιβιέ, κοντά στο Φοντεναί-Τρεζινύ, στο Μπρι του Κουτεβρώλ.

Απεβίωσε σε ηλικία 30 ετών στο Εβρέ και τάφηκε στο βασιλικό αββαείο του Σαιν-Ντενί.

## Οικογένεια
Παντρεύτηκε το 1362 τον Κάρολο Β΄ των Εβρέ βασιλιά της Ναβάρρας και είχε τέκνα:
* Μαρία 1360-μετά το 1400, παντρεύτηκε τον Αλφόνσο Β΄ της Γκαντία.
* Κάρολος Γ΄ 1361-1425, βασιλιάς της Ναβάρρας.
* Μπόννη 1364-μετά το 1389.
* Πέτρος 1366-1412, κόμης του Μορταίν, νυμφεύτηκε την Αικατερίνη, κόρη του Πέτρου Β΄ κόμη του Αλανσόν.
* Ιωάννα 1370-1437, παντρεύτηκε τον Ερρίκο Δ΄ των Ανζού-Λάνκαστερ της Αγγλίας.
* Λευκή 1370-1385, απεβ. 15 ετών.

## Πρόγονοι





## Παραπομπές


## Πηγές
* Charles Cawley, Medieval Lands, CAPET
* "Pierre de Navarre, comte de Mortain". Corpus (École nationale des chartes). Testaments enregistrés au Parlement de Paris sous le règne de Charles VI (in French). Sorbonne.

Κατηγορία:Οίκος των Βαλουά
Κατηγορία:Βασίλισσες της Ναβάρρας
Κατηγορία:Γαλλίδες κόμισσες
Ελεονώρα της Καστίλης, βασίλισσα της Ναβάρρας

Η **Ελεονώρα**, ισπαν. Leonor (μετά το 1363 - 27 Φεβρουαρίου 1416) από τον Οίκο της Τραστάμαρα γεννήθηκε πριγκίπισσα της Καστίλης και με τον γάμο της έγινε βασίλισσα της Ναβάρρας.

## Βιογραφία
Ήταν η πρώτη κόρη του Ερρίκου Β΄ της Καστίλης και της Ιωάννας-Εμμανουέλας των Ιβρέα-Καστίλης, κόρης του Ιωάννη-Εμμανουήλ πρίγκιπα της Βιγιένα.

## Οικογένεια
Παντρεύτηκε το 1375 με τον Κάρολο Γ΄ των Εβρέ βασιλιά της Ναβάρρας και είχε τέκνα:
* Ιωάννα 1382-1413, παντρεύτηκε τον Ιωάννη Α΄ κόμη του Φουά.
* Λευκή Α΄ 1387-1441, βασίλισσα της Ναβάρρας, παντρεύτηκε πρώτα τον Μαρτίνο Α΄ από τον Οίκο της Βαρκελώνης, βασιλιά της Σικελίας και μετά τον Ιωάννη Β΄ της Τραστάμαρα βασιλιά της Αραγωνίας.
* Μαρία 1388-1406, απεβ. 18 ετών.
* Μαργαρίτα 1390-1403, απεβ. 13 ετών.
* Βεατρίκη 1392-1412/15, παντρεύτηκε τον Ιάκωβο Β΄ κόμη του Λα Μαρς.
* Ισαβέλλα 1395-1450, παντρεύτηκε τον Ιωάννη Δ΄ κόμη του Αρμανιάκ.

## Παραπομπές


## Πηγές
* López de Ayala (1780), Tome II, Crónica del rey Enrique II, Año Octavo, Cap. VIII, p. 47, Año Decimo, Cap. II, pp. 75-6.

Κατηγορία:Οίκος της Τραστάμαρα
Κατηγορία:Δούκισσες του Νεμούρ
Κατηγορία:Ινφάντας της Καστίλλης
Κατηγορία:Βασίλισσες της Ναβάρρας
Κατηγορία:Γαλλίδες κόμισσες
Αριούσιος οίνος

Το κρασί που παραγόταν στο νησί Χίος, ένα από τα πλέον φημισμένα στον κλασικό αρχαίο κόσμο, ήταν γνωστό ως **αριούσιος οίνος**. Σύμφωνα με τον Θεόπομπο και την ελληνική μυθολογία, υπήρξε το πρώτο κόκκινο κρασί, που τότε ονομαζόταν *μέλας οίνος* (= μαύρο κρασί), στην ιστορία. Το αν ονομαζόταν «Αριούσιος» ο οίνος που παραγόταν γενικώς από τη Χίο ή από κάποια συγκεκριμένη, άγνωστη σε εμάς περιοχή του νησιού (το Αριούσιον ή την Αριουσία, λατιν. Ariusium), όπως αναφέρει ο Στράβων, είναι κάτι που παραμένει αδιευκρίνιστο.

## Στην αρχαία Ελλάδα
Το κρασί της Χίου εξαγόταν σε μεγάλες ποσότητες στην Αθήνα ήδη από τον 5ο αιώνα π.Χ., όπως μαρτυρείται από τον μεγάλο αριθμό χιακών αμφορέων που ανακαλύφθηκαν σε ανασκαφές στην αρχαία αγορά της Αθήνας. Αιώνες αργότερα, το χιακό κρασί χαρακτηρίσθηκε από τον Πλούταρχο και τον Αθήναιο τον Ναυκρατίτη ως ακριβό είδος πολυτελείας στην κλασική Ελλάδα. Πιθανώς αυτός ο ισχυρισμός να είναι υπερβολικός, αφού επιγραφές σε έναν αμφορέα φαίνεται να υποδεικνύουν μια μάλλον προσιτή τιμή: δύο δραχμές ανά οινοχόη, έναντι περίπου 2 ως 10 οβολών για το τοπικό κρασί της Αττικής. Ο Αθήναιος επιπλέον μνημονεύει τον ποιητή Έρμιππο να εξυμνεί την ποιότητα του κρασιού από τη Χίο τον 5ο αιώνα π.Χ.

## Στην αρχαία Ρώμη
Πριν από τον 1ο αιώνα μ.Χ. ο Αριούσιος οίνος ήταν ιδιαίτερα σπάνιος και ακριβός στη Ρώμη. Συνταγογραφείτο κυρίως σε μικρές ποσότητες για ιατρικούς σκοπούς, όπως γινόταν τότε συχνά για σπάνια είδη φαγητού ή ποτού. Κατά τα άλλα, τον θεωρούσαν «ακραία» πολυτέλεια: Ο Οράτιος, γράφοντας τον 1ο αιώνα μ.Χ., βάζει τον Νασιδένιο στις *Σάτιρες* να σερβίρει το κρασί της Χίου σε μία εξαιρετικά πολυδάπανη και μεγαλοπρεπέστατη δεξίωση. Μετά τον αιώνα αυτόν, ο αριούσιος οίνος έγινε πιο συνηθισμένη παρουσία στους όλο και πιο άσωτους, ιδιωτικούς και δημόσιους, εορτασμούς της Ρώμης, ενώ συνέχισε να θεωρείται και ευεργετικός για την υγεία ασθενών. Ο μεγαλύτερος γιατρός της κλασικής αρχαιότητας μετά τον Ιπποκράτη, ο Γαληνός, αλλά και ο φυσιοδίφης Πλίνιος ο Πρεσβύτερος, ταξινομούν τον χιακό οίνο ανάμεσα στα καλύτερα κρασιά.

## Παραπομπές


Κατηγορία:Ελληνικό κρασί
Κατηγορία:Χίος
Ιωάννα του Δυρραχίου

Η **Ιωάννα του Δυρραχίου** (1344 - 20 Ιουλίου 1387)  από τον Οίκο των Καπετιδών-Ανζού ήταν δούκισσα του Δυρραχίου (1348 - 1368) ιδίω δικαιώματι (suo jure) και με τον γάμο της έγινε κόμισσα του Μπομόν-λε-Ροζέ. Ήταν η πρώτη κόρη του Καρόλου δούκα του Δυρραχίου και της Μαρίας της Καλαβρίας κόρης του Καρόλου δούκα της Καλαβρίας. Διαδέχθηκε τον πατέρα της στο Δουκάτο του Δυρραχίου μετά την δολοφονία του σε ηλικία μόλις 4 ετών (1348). Η Ιωάννα βασίλευσε στο Δυρράχιο την περίοδο 1348-1368, παντρεύτηκε δύο φορές χωρίς να κάνει παιδιά, την πρώτη τον Λουδοβίκο της Ναβάρρας και την δεύτερη τον Ροβέρτο Δ΄ του Αρτουά, κόμη του Έ.

## Βιογραφία

Ο πατέρας της Ιωάννας δολοφονήθηκε (1348) και τον διαδέχθηκε η ίδια σαν το μεγαλύτερο επιζών παιδί, διέμενε στην Νάπολη και επισκεφτόταν σπάνια το Δυρράχιο. Σε βρεφική εκκλησία αρραβωνιάστηκε τον ξάδελφο της Κάρολο Μαρτέλο, γιο της Ιωάννας Α΄ της Νάπολης και διεκδικητή του στέμματος της Ουγγαρίας σε περίπτωση έλλειψης αρσενικών κληρονόμων. Ο μικρός Κάρολος Μαρτέλος μετακινήθηκε στην Ουγγαρία αλλά πέθανε (1348), συνεπώς έσπασε ο αρραβώνας. Σε ηλικία 21 έτους (1365) παντρεύτηκε στον πρώτο της γάμο τον ξάδελφο της Λουδοβίκο της Ναβάρρας που έγινε δούκας του Δυρραχίου χάρη στα δικαιώματα της συζύγου του. Το Δυρράχιο κατέλαβε ο Αλβανικός Οίκος Τόπια τον οποίο διοικούσε ο πολέμαρχος Κάρολος Τόπια (1368). Η Ιωάννα και ο σύζυγος της σχεδίαζαν την ανακατάληψη του Δυρραχίου αλλά τα υπόλοιπα εδάφη του Μεσαιωνικού Βασιλείου της Αλβανίας κατέλαβε ο Βουλγαρικός Οίκος του Σρατσιμίρ. Ο μεγαλύτερος αδελφός του συζύγου της Κάρολος Β΄ της Ναβάρρας και ο Κάρολος Ε΄ της Γαλλίας την βοήθησαν με την βοήθεια μισθοφόρων να ανακαταλάβουν προσωρινά το Δυρράχιο. Τα έγγραφα της εποχής δείχνουν τις επίμονες προσπάθειες να ανακαταλάβουν το Δυρράχιο, το πέτυχαν τελικά (1376) αλλά ο Λουδοβίκος πέθανε πρόωρα αμέσως μετά. Η Ιωάννα ωστόσο δεν είχε ποτέ τον έλεγχο στο Δυρράχιο και το κατέλαβε ξανά ο Κάρολος Τόπια (1385). Η Ιωάννα παντρεύτηκε σε δεύτερο γάμο τον Ροβέρτο του Αρτουά του Ε αλλά ο σύζυγος της δεν παρέμεινε για πολύ κόμης του Έ επειδή άργησε να πληροφορηθεί τον θάνατο του πατέρα του (1387). Η Ιωάννα και ο δεύτερος σύζυγος της διέμεναν στο Καστέλ ντελ'Όβο όπου πέθαναν μαζί δηλητηριασμένοι από την αδελφή της Μαργαρίτα του Δυρραχίου, τάφηκε στο Σαν Λορέντζο της Νάπολης.

## Οικογένεια
Παντρεύτηκε πρώτα το 1365 τον Λουδοβίκο των Εβρέ κόμη του Μπομόν-λε-Ροζέ. Ο Λουδοβίκος απεβίωσε το 1376.

Το 1376 η Ιωάννα έκανε 2ο γάμο με τον Ροβέρτο Δ΄ των Αρτουά κόμη του Ε. Οι δύο του δηλητηριάστηκαν το 1387.

Δεν είχε από τους γάμους της απογόνους.

## Πρόγονοι

## Παραπομπές


## Πηγές
*Setton, Kenneth M. (general editor) A History of the Crusades: Volume III — The Fourteenth and Fifteenth Centuries. Harry W. Hazard, editor. University of Wisconsin Press: Madison, 1975.

Κατηγορία:Οίκος των Ανζού - Δυρραχίου
Κατηγορία:Δούκες του Δυρραχίου
Μέιναρντ Τζέιμς Κίναν

Ο **Μέιναρντ Τζέιμς Κίναν** (γεννημένος ως  Τζέιμς **Χέρμπερτ Κίναν** στις 17 Απριλίου 1964) είναι Αμερικανός ροκ τραγουδιστής, τραγουδοποιός, μουσικός, παραγωγός και οινοποιός . Παρά το γεγονός ότι κατάγεται από το Οχάιο, ο Κίναν πέρασε τα χρόνια του γυμνασίου και του φοιτητή στο Μίτσιγκαν . Εντάχθηκε στον στρατό των Ηνωμένων Πολιτειών μετά την αποφοίτησή του στο γυμνάσιο. Μετά την έξοδο από το στρατό, ο Κίναν παρακολούθησε το Kendall College of Art and Design στο Grand Rapids . Μετακόμισε στο Λος Άντζελες της Καλιφόρνιας το 1988 για να ασχοληθεί με την καριέρα του στον τομέα του εσωτερικού σχεδιασμού και της κατασκευής, και σύντομα σχημάτισε το συγκρότημα Tool μαζί με τον Άνταμ Τζόουνς. 

Ο Κίναν είναι πιο γνωστός ως ο τραγουδιστής του πολυ-πλατινένιο ροκ συγκροτημάτων Tool και A Perfect Circle, με τους οποίους έχει κυκλοφορήσει τέσσερα και τέσσερα στούντιο άλμπουμ, αντίστοιχα. Το 2003, δημιούργησε το Puscifer ως δευτερεύον έργο, χρηματοδοτώντας και απελευθερώνοντας το πρώτο του άλμπουμ στούντιο τον Οκτώβριο του 2007. Εκτός από τη μουσική του σταδιοδρομία, έχει πραγματοποιήσει αυτοσχεδιαστική stand-up κωμωδία εμπνευσμένη από τον στενό φίλο Bill Hicks και αποτολμήθηκε να το ενεργήσει. Η οικογένειά του έχει εμπλακεί στην οινοποίηση . κατέχει επί του παρόντος τις Merkin Vineyards και Caduceus Cellars στην Αριζόνα, όπου κατοικεί. Μεταξύ των άλλων επιχειρηματικών δραστηριοτήτων, είναι εταίρος στο εστιατόριο Cobras & Matadors του Λος Άντζελες. Από τότε, εκτοξεύοντας την  φήμη του, ο Κίναν υπήρξε γνωστός ερημίτης, αν και εμφανίζεται για να υποστηρίξει φιλανθρωπικούς σκοπούς. 

## Πρώιμη ζωή
Ο Τζέιμς Χέρμπερτ Κίναν  γεννήθηκε σε οικογένεια Νοτίων Βαπτιστών στη Ραβέννα του Οχάιου στις 17 Απριλίου 1964, το μοναδικό παιδί της Τζούντιθ Μαρί (γένος Ντούερτυ, 22 Νοεμβρίου 1943    18 Ιουνίου 2003) και Μάικλ Λόρεν Κίναν (4 Μαρτίου 1946).   Όταν οι γονείς του χώρισαν το 1968, ο πατέρας του μετακόμισε στο Σκότβιλ του Μίσιγκαν και ο Κίναν θα τον δει περίπου μία φορά το χρόνο για τα επόμενα 12 χρόνια. Η μητέρα του ξαναπαντρεύτηκε, φέρνοντας τον Kίναν σε μια "ανυποχώρητη και άθλια οικογένεια", όπου η νοημοσύνη και η δημιουργική του έκφραση θα καταπνιγόταν.  

Η μητέρα του Κίναν υπέστη ένα παραλυτικό εγκεφαλικό ανεύρυσμα το 1976, όταν ο Μέιναρντ ήταν 11 ετών (η έμπνευση για δημιουργικά έργα όπως τα τραγούδια του εργαλείου "jimmy" και "Wings for Marie" καθώς και η "Judith" του Perfect Circle).  Λίγα χρόνια αργότερα, έπεισε τον Kίναν να ζήσει μαζί με τον πατέρα του στο Σκότβιλ. Ο Κίναν θεωρεί αυτό ως "την καλύτερη κίνηση που έκανε ποτέ".  Το 1982, αποφοίτησε από το κεντρικό γυμνάσιο της κομητείας Μέισον στο Σκότβιλ, όπου ήταν μέλος της ομάδας πάλης. Ο πατέρας του ήταν ένας από τους προπονητές της ομάδας και άφησε την προπόνηση την ίδια στιγμή που ο Kίναν αποφοίτησε το 1982. 

## Παραπομπές


Κατηγορία:Αμερικανοί τραγουδιστές
Αρχαιολογικό Μουσείο Θήρας

μικρογραφία|Αμφορέας από τη Θήρα, περίπου. 700 π.Χ. Αρχαιολογικό Μουσείο Θήρας
Το **Αρχαιολογικό Μουσείο Θήρας** είναι ένα μουσείο στα Φηρά της Σαντορίνης στην Ελλάδα. Κτίστηκε το 1960 για να αντικαταστήσει ένα παλαιότερο που είχε καταρρεύσει από τον σεισμό της Αμοργού το 1956.

Η συλλογή του φιλοξενεί αντικείμενα που ξεκινούν από πρωτοκυκλαδικά μαρμάρινα ειδώλια της 3ης χιλιετίας π.Χ. και συνεχίζουν στην κλασική περίοδο.

Υπάρχουν προϊστορικά αγγεία από το Ακρωτήρι που χρονολογούνται από τον 20ο έως τον 17ο αιώνα π.Χ..

Τα μεταγενέστερα αντικείμενα περιλαμβάνουν αγγεία και αμφορείς γεωμετρικών και αρχαϊκών περιόδων. Πολλά από αυτά τα αντικείμενα προέρχονται από το αρχαίο νεκροταφείο της Θήρας. Ένας από αυτούς είναι ένας κρατήρας με αττικές μαύρες φιγούρες από τον τάφο, με τέσσερα πλοία στην εσωτερική επιφάνεια, γύρω από το χείλος.


Αρχείο:Ancient ship 6th c. BC (1).JPG|
Αρχείο:Ancient ship 6th c. BC (2).JPG|
Αρχείο:Ancient ship 6th c. BC (3).JPG|
Αρχείο:Ancient ship 6th c. BC (4).JPG|


## Eξωτερικοί σύνδεσμοι
* Αρχαιολογικό Μουσείο Θήρας, Υπουργείο Πολιτισμού και Τουρισμού

Κατηγορία:Κτήρια και κατασκευές στην Σαντορίνη
Θηρα
Ακαδημαϊκή ελευθερία

Η **ακαδημαϊκή ελευθερία** είναι η πεποίθηση ότι η ελευθερία της έρευνας από τα μέλη ενός πανεπιστημίου είναι απαραίτητη για την εκτέλεση της αποστολής της ακαδημαϊκής κοινότητας, καθώς και για την εφαρμογή των αρχών της, όπως και η πεποίθηση ότι οι μελετητές θα πρέπει να έχουν την ελευθερία να διδάσκουν ή να επικοινωνούν ιδέες ή γεγονότα (συμπεριλαμβανομένων εκείνων που προκαλούν δυσχέρειες σε εξωτερικές πολιτικές ομάδες ή αρχές) χωρίς αυτό να προκαλεί την καταστολή, την απώλεια εργασίας ή τη φυλάκιση των ιδίων.

Η ακαδημαϊκή ελευθερία είναι ένα αμφισβητούμενο ζήτημα και έχει περιορισμούς στην πράξη. Στις Ηνωμένες Πολιτείες, για παράδειγμα, σύμφωνα με την ευρέως αναγνωρισμένη "Δήλωση του 1940 περί Ακαδημαϊκής Ελευθερίας και Θητείας του 1940” ("1940 Statement on Academic Freedom and Tenure") της Αμερικανικής Ένωσης Πανεπιστημιακών Καθηγητών, οι εκπαιδευτικοί πρέπει να προσέχουν να αποφεύγουν αμφιλεγόμενα θέματα που δεν σχετίζονται με το θέμα που συζητούν. Όταν μιλούν ή γράφουν δημοσίως, είναι ελεύθεροι να εκφράσουν τις απόψεις τους χωρίς τον  φόβο θεσμικής λογοκρισίας ή πειθαρχίας, αλλά πρέπει να επιδείξουν αυτοσυγκράτηση και να δηλώσουν σαφώς ότι δεν μιλούν εκ μέρους του ιδρύματός τους. Η ακαδημαϊκή θητεία προστατεύει την ακαδημαϊκή ελευθερία εξασφαλίζοντας ότι οι εκπαιδευτικοί μπορούν να απολυθούν μόνο για λόγους όπως μείζονα επαγγελματική ανικανότητα ή συμπεριφορά που προκαλεί καταδίκη από την ίδια την ακαδημαϊκή κοινότητα.

Στην Ελλάδα, η ακαδημαϊκή ελευθερία προβλέπεται από το άρθρο 16 του Συντάγματος του 1975.

## Παραπομπές


Κατηγορία:Πανεπιστήμια
Κατηγορία:Ελευθερία του λόγου
Λευκή της Βρετάνης

Η **Λευκή**, γαλλ. Blanche (1271 - 1327) από τον Οίκο του Ντρε γεννήθηκε ως κόρη του δούκα της Βρετάνης και με τον γάμο της έγινε κυρία του Κονς, Νονανκούρ & Ντομφρόν.

## Βιογραφία
Ήταν η δεύτερη κόρη του Ιωάννη Β΄ δούκα της Βρετάνης και της Βεατρίκης της Αγγλίας, κόρης του Ερρίκου Γ΄ της Αγγλίας.

Ο σύζυγός της Φίλιππος των Αρτουά πολέμησε υπό τον πατέρα του στη μάχη του Φυρν, όπου πληγώθηκε. Όμως από τις επιπλοκές, έπειτα από ένα έτος, απεβίωσε. Το πρόωρο τέλος του είχε ως αποτέλεσμα μία νομική αντιδικία έπειτα όταν, μετά το τέλος του Ροβέρτου Β΄ κόμη του Αρτουά το 1302, πατέρα του Φιλίππου, το Αρτουά μεταβιβάστηκε στη μεγαλύτερη αδελφή του Μαώ και όχι στον γιο του Ροβέρτο Γ΄. Ο Ροβέρτος δεν κυβέρνησε ποτέ, καθώς όταν απεβίωσε η Μαώ, η κομητεία πέρασε στην κόρη της Ιωάννα Β΄ κόμισσα της Βουργουνδίας.

Η Λευκή απεβίωσε 56 ετών στο Σατώ του Μπλουά-ντε-Βινσένν και τάφηκε στην -τώρα γκρεμισμένη- μονή των Ιακωβίνων στο Παρίσι.

## Οικογένεια
Παντρεύτηκε το 1281 τον Φίλιππο των Αρτουά κύριο του Κονς, Νονακούρ & Ντομφρόν και είχε τέκνα:
* Μαργαρίτα 1285-1311, παντρεύτηκε τον Λουδοβίκο κόμη του Εβρέ.
* Ροβέρτος Γ΄ 1287-1341, κύριος του Κονς-αν-Ους, Ντομφρόν, Μεΰν-συρ-Υέβρ, Μπωμόν-λε-Ροζέ, κόμης του Ρίτσμονντ.
* Ισαβέλλα 1288-1344, μοναχή στο Πυασύ.
* Ιωάννα 1289-1350, παντρεύτηκε τον Γκαστόν Α΄ κόμη της Φουά.
* Μαρία 1291-1365, παντρεύτηκε τον Ιωάννη Α΄ των Νταμπιέρ μαρκήσιο του Ναμύρ. 
* Αικατερίνη 1296-1368, παντρεύτηκε τον Ιωάννη Β΄ του Ποντιέ, κόμη του Ωμάλ. Κόρη της ήταν η:
** Ιωάννα 1336-1376, δέσποινα του Επερνόν, παντρεύτηκε πρώτα τον Ιωάννη ΣΤ΄ των Μοντουάρ κύριο του Βαντόμ.

## Πρόγονοι




## Παραπομπές


## Πηγές
* Crane, Mark; Raiswell, Richard; Reeves, Margaret, eds. (2004). Shell Games: Studies in Scams, Frauds, and Deceits (1300-1650). Centre for Reformation and Renaissance Studies.
* Morvan, Frederic (2009). La Chevalerie bretonne et la formation de l'armee ducale, 1260-1341 (in French). Presses Universitaires de Rennes.

Κατηγορία:Οίκος του Ντρε